section_heading: Djeca Geje i Ponta
paragraph_text: Prvo je prevladavalo mišljenje da se Geja, Majka Zemlja, nakon Uranovog kastriranja, udala za svog drugog sina Ponta. Rodila mu je morska božanstva, te smrtna bića – biljke, životinje i ljude. Tako sva smrtna bića potječu od Zemlje. Ali poslije je to mišljenje odbačeno, iako se i dalje smatra da ljudi vuku podrijetlo od zemlje, tla, odnosno, od njega su napravljeni.